Europako 2025-2026ko neguko ekaitzen denboraldia

2025-2026ko Europako neguko ekaitzen denboraldia zikloi estratropikal eta subtropikalek markatu zuten. Zenbait ekaitz elkarren jarraian gertatu ziren tarte gutxiarekin eta indar handiz, 2026ko urtarril eta otsailean bereziki, Iberiar penintsulan bereziki eurite handiak bilduz. Otsailaren erdialdea bitartean, Goretti eta Oriana ekaitzen artean, 2026an inpaktu handiko bederatzi ekaitz izan ziren.

 Eraginak 
Hainbestekoa izan zen ekaitzen arteko katea, non borraska trena edo depresio meteorologikoen trena definitu zuten meteorologoek . Espainian markak gainditu zituzten euriteak izan ziren 2026an, eta ebakuazioak egin behar izan ziren hainbat ingurutan, hala nola Grazaleman, Andaluzian. Frantziako estatura iritsitakoen artean Nils ekaitzak izan zuen eragin handienetekoa. Portugalen 16 hildako izan ziren otsaileko lehen bi asteetan.
Euskal Herrian igarritako eraginen artean, Nilsek jo ondoren eta Oriana ekaitzak jo zuen asteburuan ehundaka lanperna-musu agertu ziren hilik euskal hondartzetan; bizirik ere bai batzuk, baina oso ahul eta berriz hegaldatzeko aukera gutxirekin. Itsasoan egoten dira garaian lanperna-musuak, baina ekaitz larriekin elikatzeko arazoak dituzte, eta ohikoa da halakoetan hondartzetara iristea txori ahulak edo hilak, baina ekaitzen kateak eta indarrak bereziki eragin zien askori Bizkaiko Itsasoan oraingo honetan. 

 Ekaitzen izenak 
EUMETNET Europako Metereologia Sarearen ekaitzak izendatzeko sistemaren barruan, Euskal Herria barne hartzen duen Europako hego-mendebaldeko esparru geografikoan honako izenak erabaki zituzten denboraldirako. 

 Alice
 Benjamin
 Claudia
 Davide
 Emilia
 Francis
 Goretti Harry
 Ingrid
 Joseph
 Kristin
 Leonardo
 Marta
 Nils Oriana
 Pedro
 Regina
 Samuel
 Therese
 Vitor
 Wilma

 Erreferentziak 

 Kanpo estekak 

Kategoria:2026 Euskal Herrian
Kategoria:2026 Europan
Kategoria:2026 Espainian
Kategoria:Ekaitzak
Kategoria:Euskal Herriko gertakari meteorologikoak
Kategoria:Espainiako gertakari meteorologikoak